### Beslutning

Richard Jensen, Rasmus Kristensen og Lotte Holst kunne tiltræde indstillingen med bemærkning om, at forvaltningen bør forpligtes til at orientere Byrådet, hvis lokalplanen giver trafikale udfordringer i området.

Sten Møller kunne ikke tiltræde indstillingen med bemærkning om, at vedtagelse af lokalplanen bør vente, til den kan indgå i helhedsplanlægningen for området.

Borris Krogh, Inga Andreasen og Valdemar Iversen var forhindrede i at deltage i udvalgets behandling af sagen.

Endelig vedtagelse af lokalplan 1143 Etageboliger ved [adresse], [adresse] samt Tillæg nr. 92 til kommuneplan 2017.

### Resumé

Lokalplan samt kommuneplantillæg omfatter et område ved [adresse] på [adresse]. Lokalplanen er udarbejdet på baggrund af et ønske fra en privat udvikler, som ønsker at ændre området fra et villaområde til et område med etageboliger i 3-6 etager. Området rummer i dag ti villaer i 1-2 etager.

Inden for lokalplanområdet må der opføres i alt 12.800 m² bebyggelse. Der må opføres max. 211 etageboliger i varierende størrelse. Min. 30% af antallet af boliger skal etableres som familie-egnede boliger.

Der er indgået en frivillig udbygningsaftale om følgende:

* Etablering af fortov langs sydsiden af [adresse].
* Nedlæggelse af eksisterende overkørsler til villaer med overkørsel til [adresse] og reetablering af rabatter, fortov og opstribning.
* Etablering og efterfølgende drift af to små offentligt tilgængelige hjørnepladser/lommeparker på hjørnet [adresse] og på hjørnet Katrinebjerg-vej/Kløvermarksvej.

I perioden 3. marts 2021 – 28. april 2021 har forslag til lokalplan og kommuneplantillæg været fremlagt i en 8 ugers offentlig høring. Der er indkommet 70 høringssvar. Det primære fokus i høringssvarene er følgende emner:

* Ønske om flere og større familieboliger.
* Bekymring for højere byggeri og skyggegener på eksisterende omkringliggende boliger og på daginstitutionen ’Kløverparken’ og på de tilhørende udearealer.
* Ønske om at bibeholde områdets grønne karakter og sikre et levende bymiljø.
* Bekymring vedr. trafik og parkering.
* Ønske om at der udarbejdes en helhedsplan for hele [adresse].

For at imødekomme de ønsker og bekymringer, som kommer til udtryk i høringssvarene, foreslås en række ændringer i lokalplanen vedr. antal familieboliger, antal og størrelser på de øvrige boliger, bygningshøjden på hjørnet ved [adresse]/Kløvermarksvej, bygningshøjden på en del af bebyggelsen mod [adresse], samt etablering af to små offentligt tilgængelige hjørnepladser/lommeparker.

### Indstilling

Det indstilles:

At 1) forslag til lokalplan nr. 1143 vedtages endeligt (med de ændringer, der fremgår af indstillingens afsnit 5.9),

At 2) forslag til Tillæg nr. 92 til Kommuneplan 2017 vedtages endeligt (med de ændringer, der fremgår af indstillingens afsnit 5.9),

At 3) forslag til udbygningsaftale vedtages endeligt,

At 4) indsigelser besvares, som det fremgår af indstillingens afsnit 5.8.

### Sagens forløb

10-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-06-2021 Magistraten

Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Magistratsafdelingen for Teknik og Miljøs indstilling af 1. juni 2021.

Rådmand Cirkeline Schultz, rådmand Jimmy Bruun og Jenny Nilsson tog forbehold.

 22-06-2021 [adresse]
Fremsendes til Teknisk Udvalg til behandling i henhold til beslutning i byrådets møde den 22. juni 2021.
 16-08-2021 Teknisk Udvalg

Richard Jensen, Rasmus Kristensen og Lotte Holst kunne tiltræde indstillingen med bemærkning om, at forvaltningen bør forpligtes til at orientere Byrådet, hvis lokalplanen giver trafikale udfordringer i området.

Sten Møller kunne ikke tiltræde indstillingen med bemærkning om, at vedtagelse af lokalplanen bør vente, til den kan indgå i helhedsplanlægningen for området.

Borris Krogh, Inga Andreasen og Valdemar Iversen var forhindrede i at deltage i udvalgets behandling af sagen.

 18-08-2021 [adresse]
Beslutning ikke frigivet